GUNKUL จับมือ CJ ลงนามซื้อนาย “โซลาร์รูฟ” เริ่มต้น 500 สาขาขนาด 18MW
GUNKUL จับมือ CJ ลงนามซื้อนาย “โซลาร์รูฟ” เริ่มต้น 500 สาขาขนาด 18MW
15 ก.พ. 2564

นายกันกุล ดำรงปิยวุฒิ์ ประธานกรรมการบริษัท บริษัท กันกุลเอ็นจิเนียริ่ง จำกัด (มหาชน) หรือ GUNKUL และนายเสถียร เศรษฐสิทธิ์ ประธานกรรมการบริษัท บริษัท ซี.เจ. เอ็กซ์เพรส กรุ๊ป จำกัด (CJ)  ร่วมลงนามในสัญญาโครงการซื้อขายพลังงานหรือ PPA (Power Purchase Agreement) จากระบบผลิตพลังงานแสงอาทิตย์ที่ติดตั้งบนหลังคาให้กับสาขาปัจจุบันและที่จะเกิดขึ้นในอนาคตของร้าน CJ Supermarket และ CJ MORE
โดยปัจจุบันโครงการครอบคลุมกว่า 500 สาขาทั่วประเทศ รวมขนาดการผลิตติดตั้งประมาณ 18 เมกะวัตต์ โดยดำเนินการแล้วเสร็จพร้อมซื้อขายไฟ 3 สาขาด้วยกันได้แก่ สาขาโคกพระ จ.นครปฐม สาขาคลองมะเดื่อ จ.สมุทรสาคร และสาขาบ้านไร่ จ.ราชบุรี โดยสัญญาซื้อขายนี้มีขอบเขตงานคือ GUNKUL เป็นผู้ลงทุนโครงการทั้งหมด ออกแบบและดำเนินการก่อสร้างระบบผลิตพลังงานแสงอาทิตย์เพื่อขายไฟให้กับทาง CJ ในอัตราส่วนลดค่าไฟฟ้าเป็นระยะเวลาสัญญา 15 ปี ซึ่งคาดว่าจะลดค่าไฟฟ้าถึง 24 ล้านบาทต่อปี หรือประมาณ 300 ล้านบาทตลอดระยะเวลาสัญญา โดยทาง GUNKUL มีแผนที่จะดำเนินการติดตั้งให้เสร็จสมบูรณ์ทุกโครงการให้เร็วที่สุด
ทั้งนี้ ที่ผ่านมา GUNKUL ได้ดูแลโครงการซื้อขายพลังงานไฟฟ้า (PPA) จากระบบผลิตพลังงานแสงอาทิตย์มาแล้วกว่า 53 โครงการ ขนาดติดตั้งรวมทั้งหมดประมาณ 35 เมกะวัตต์ ซึ่งคิดเป็นค่าไฟฟ้าที่สามารถประหยัดให้กับลูกค้าได้ต่อปีประมาณ 142 ล้านบาท หรือ 2,000 ล้านบาทตลอดระยะสัญญา 15 ปี โครงการเหล่านี้เป็นเพียงหนึ่งในความมุ่งมั่นของบริษัทที่จะขยายธุรกิจด้านพลังงานทดแทนทั้งภายในและต่างประเทศ การได้ร่วมมือกับธุรกิจชั้นนำที่มีคติในการทำธุรกิจเพื่อชุมชนท้องถิ่นอย่าง CJ ทาง GUNKUL เชื่อว่าจะไม่ใช่เพียงลดต้นทุนทางพลังงานซึ่งส่งผลให้ทาง CJ มีอัตรากำไรเพิ่มมากขึ้น แต่ยังเป็นการส่งเสริมการใช้พลังงานสะอาดให้กับประเทศโดยรวมอีกด้วย